Raymond Davis jr.
Store norske leksikon,Realfag,Fysikk,Fysikk
Raymond Davis jr. var en amerikansk fysiker som særlig jobbet med astrofysikk, og som fikk Nobelprisen i fysikk i 2002.
I 1942–1946 var Davis knyttet til U.S. Army Force, og deretter var han ansatt ved Brookhaven National Laboratory i 1948–1984, seniorkjemiker fra 1964. Fra 1985 var han professor emeritus ved Department of Physics and Astronomy, University of Pennsylvania, Philadelphia, USA.I 1971–1973 var han medlem av NASAs Lunar Sample Review Board og deltok i analysene av de første måneprøvene (Apollo 11).På 1960-tallet konstruerte Davis en detektor for nøytrinoer i en gruve i South Dakota, USA, og han lyktes 1968 for første gang å måle nøytrinofluksen fra Sola.Raymond Davis jr. ble tildelt Nobelprisen i fysikk 2002, sammen med Masatoshi Koshiba og Riccardo Giacconi, for banebrytende innsats innen astrofysikk, spesielt for deteksjon av nøytrinoer. Les mer i Store norske leksikon nøytrino nøytrinoastronomi Eksterne lenker Nobelstiftelsens nettsider om fysikkprisen 2002